EHTY:n neuvoa-antavan komitean päätöslauselma Euroopan unionin energiapolitiikkaa käsittelevästä vihreästä kirjasta (ETA:n kannalta merkityksellinen teksti)



Virallinen lehti nro C 206 , 11/08/1995 s. 0005 - 0006



EHTY:n NEUVOA-ANTAVAN KOMITEAN PÄÄTÖSLAUSELMA Euroopan unionin energiapolitiikkaa käsittelevästä vihreästä kirjasta (95/C 206/04) (ETA:n kannalta merkityksellinen teksti) (Hyväksytty yksimielisesti 320:nnessa istunnossa 28 päivänä kesäkuuta 1995, kaksi pidättäytyi äänestyksestä) EUROOPAN HIILI- JA TERÄSYHTEISÖN NEUVOA-ANTAVA KOMITEA on ensinnäkin tyytyväinen siitä, että komissio on avannut perusteellisen keskustelun energiasta, joka on koko Euroopan unionin talouden ja kansalaisten hyvinvoinnin perusedellytys. On toiseksi tutustunut: - asiakirjaan KOM(94) 659 lopullinen, 11 päivänä tammikuuta 1995, joka on vihreä kirja Euroopan unionin energiapolitiikasta, - komission edustajien selityksiin ja huomautuksiin samasta aiheesta neuvoa-antavan komitean istunnossa 28 päivänä kesäkuuta 1995, - Euroopan parlamentin 15 päivänä maaliskuuta 1993 antamaan päätöslauselmaan (B3-0182/93) Euroopan yhteisön hiilialaa koskevasta politiikasta, - talous- ja sosiaalikomitean lausuntoon yhteisön energiapolitiikasta, 14 ja 15 päivänä syyskuuta 1995, (asiakirja TSK 1016/94), - 1 päivänä kesäkuuta 1995 pidetyn energiaministereiden neuvoston kokouksen päätelmiin, ja haluaa osaltaan myötävaikuttaa sen valkoisen kirjan laatimiseen, jossa on tarkoitus vahvistaa tämän yhteisön energiapolitiikan suuntaviivat, antamalla seuraavan päätöslauselman. Neuvoa-antava komitea A. katsoo, että: - vihreä kirja on ennen kaikkea toteamus Euroopan unionissa vallitsevista erilaisista energiatilanteista; tämä toteamus on tehty sopivaan aikaan jäsenvaltioille suositeltavien suuntaviivojen määrittämiseksi, - vihreä kirja koskettaa yhtä lailla hiilen tuottajia, kauppiaita ja käyttäjiä (energiaksi muuntavia osapuolia), työntekijöitä ja terästeollisuutta, joka on suuri energian kuluttaja; yleisemmällä tasolla se koskee kaikkia Euroopan unionin kansalaisia, - eri polttoaineista (kiinteät polttoaineet, öljy, kaasu, ydinvoima) joillakin on erityisiä käyttötarkoituksia (hiili koksin valmistukseen, öljy liikenteeseen, kaasu arvokkaisiin tarkoituksiin kotitalouksissa ja teollisuudessa, ydinvoima sähkön tuotantoon), mutta ne ovat kaikki osallisina sähkön tuotannossa; B. toteaa, että: - toimitusvarmuus on tunnustettu yhdeksi koko energiapolitiikan tärkeimmistä tekijöistä samoin kuin talouden yleinen kilpailukyky ja ympäristönsuojelu, - sähkön kysyntä Euroopan unionissa kasvaa hitaasti mutta varmasti, - Euroopan unionin energiariippuvuus, joka on tällä hetkellä 50 prosenttia, nousee väistämättä lähelle 70:tä prosenttia vuoteen 2020 mennessä, eikä vihreä kirja vastaa kuin osittain tähän riippuvuuden kasvuun, - kiinteät polttoaineet yleisesti ottaen (kotoperäiset ja tuodut) tarjoavat pysyvällä tavalla merkittäviä etuja yleisen kilpailukyvyn ja toimitusvarmuuden kannalta niin tarjonnan geopoliittisen eriyttämisen kuin vakaiden, ennakoitavissa olevien ja alhaisten maailmanmarkkinahintojen muodossa, - hiilelle ja ruskohiilelle on tästä huolimatta varattu hyvin vähän tilaa vihreässä kirjassa, vaikka ne ovat tärkeimmät kotoperäisen energian lähteet ja vaikka tuontihiili on ainoa tuontienergian muoto, jonka toimitusten keskeytymisen vaara on hyvin vähäinen; C. muistuttaa, että: - energiavarojen ja tuotannon suhde (jäljellä oleva käyttöaika) on seuraavanlainen eri polttoaineiden osalta (nykyisen kulutuksen ja tuotannon tasolla): >TAULUKON PAIKKA> >TAULUKON PAIKKA> - pelkkä lyhyen aikavälin tarkasteluun perustuva markkinavoimien toiminta ei riitä yleisen energiastrategian laatimiseen eikä erityisesti hiilen aseman määrittelemiseen, - lyhyen ja pitkän aikavälin toimitusvarmuuden välillä on perusteellinen ero, eikä energia-alan investointeja voida suunnitella taloudellisesti kuin pitkällä aikavälillä, - hiilellä on nyt ja vastaisuudessa tärkeä asema vapaiden markkinoiden hintojen hillitsijänä, - hiiltä koskevien pohdintojen on ulotuttava Euroopan hiilialaa koskevien kysymysten ulkopuolelle ja kohdistuttava käyttöolosuhteisiin, - sosiaalinen ulottuvuus on hyvin tärkeä energiapolitiikassa, jossa on siis otettava huomioon myös eri alueiden taloudellinen ja sosiaalinen yhteenkuuluvuus, - ympäristöä koskevissa toimenpiteissä on otettava huomioon kustannusten ja hyödyn suhde, ja niiden on liityttävä pikemmin tasapainoiseen ja myönteiseen kuin kielteiseen lähestymistapaan. Kaikkien näiden syiden vuoksi neuvoa-antava komitea: 1. VAATII, että energia-alan monipuolistamisen on oltava yksi energiapolitiikan päätavoitteista ja että jokaisen energiamuodon asema on tunnustettava, mukaan lukien uusiutuvat energiat. Tämän vuoksi Euroopan yhteisön ON LAADITTAVA suuntaviivat ja edistettävä samalla jäsenvaltioiden energiapolitiikkojen lähentymistä sekä pidettävä tavoitteena pitkällä aikavälillä tasapainoista strategiaa, 2. KOROSTAA kansallisten energialähteiden merkitystä ja EDELLYTTÄÄ, että hiilelle annettavista valtiontuista tehtyä päätöstä N:o 3632/93 pidettäisiin tämän vuoksi energiapoliittisena välineenä sen sosiaalisen ja alueellisen vaikutuksen lisäksi, 3. Ottaen huomioon tekniikan jatkuvan kehityksen KEHOTTAA komissiota jatkamaan tehokkaammalla tavalla tutkimusta, joka koskee hiilen ympäristöystävällistä ja tehokasta käyttöä väheksymättä kaivostoimintaa koskevaa tutkimusta, joka on tärkeää työolosuhteiden, turvallisuuden ja tuottavuuden kannalta. Tässä yhteydessä ON VALVOTTAVA EHTY-alojen tutkimuksen sisällyttämistä Euroopan unionin puiteohjelmiin, 4. VAATII, että minkään energiamuodon suhteen ei toteuteta syrjiviä toimenpiteitä siltä osin kuin on kyse ympäristönäkökohdista. Tässä yhteydessä on syytä välttää kaikkia veroja ja sellaisia ulkoiset kustannukset huomioon ottavia lähestymistapoja, jotka vääristäisivät kilpailua ilman tosiasiallisia vaikutuksia maapallon ympäristöön. Ennen kaikkea ON EDISTETTÄVÄ energian järkevää käyttöä, 5. KEHOTTAA komissiota jatkamaan kansainvälistä yhteistyötä (vuoropuhelu tuottajamaiden kanssa, teknologian siirto, tuottajamaihin suuntautuvan eurooppalaisten yritysten toiminnan suosiminen) ottaen huomioon Euroopan unionin kasvavan energiariippuvuuden, 6. EDELLYTTÄÄ, että kaiken energiapolitiikan laadintaan sisällytettäisiin sosiaalinen ulottuvuus ottaen huomioon kiinteiden polttoaineiden tuotannon tärkeä vaikutus tietyillä Euroopan alueilla, ja 7. ARVIOI, että Euroopan yhteisöllä on tärkeä jäsenvaltioiden politiikkoja täydentävää lisäarvoa tuottava asema energiapolitiikassa.